
„Slow” és „flow” a gyermeknevelésben

Kulcsszavak: lassítás; Flow; Tanyaóvoda; organikusság
A digitalizáció és a XXI. századi teljesítményorientált társadalom által nem csak a felnőttek, hanem az óvodáskorú gyermekek mindennapjai is megtelnek rohanással, stresszel és egyre jobban eltávolodnak a természettől. Minél több inger éri őket - melyeket nem tudnak feldolgozni -, annál nagyobb az esélye annak, hogy valamiféle „zavart” diagnosztizáljanak náluk. Mára nemzetközi szinten teret hódít az úgynevezett „slow” mozgalom, amely arra ösztönöz, hogy az élet különböző aspektusaiban hagyjuk, hogy minden a maga idejében történjen, többek között a nevelésben is. Jelen tanulmányban kifejtem, hogy a „slow” nem tempóbeli, sokkal inkább egyfajta minőségbeli lassítást jelent. Emellett szeretném felhívni a figyelmet, hogy mennyire fontos az effajta lassításnak a gyermekkorra gyakorolt hatása, mely elősegíti a pozitív pszichológia által megfogalmazott „flow” élmények elérését.
Mindezt hazai és nemzetközi kutatások eredményeivel, illetve gyakorlati példákkal alátámasztva tárom a téma iránt érdeklődő olvasó elé. Dolgozatomban célul tűztem ki egy Magyarországon egyedülálló Tanyaóvoda pedagógiai elveinek és gyakorlatainak bemutatását, melyek jó példaként szolgálhatnak szülők és pedagógusok számára is. A kutatásban kvalitatív és kvantitatív módszerek alkalmazása által egy, a mélyebb megértést segítő, komplex képet kaphatunk arról, hogy a mányi Tanyaóvodában hogyan adnak lehetőséget a gyermekeknek, hogy a számukra legmegfelelőbb tempóban növekedhessenek.



